A határozati javaslatot törvényességi szempontból megvizsgáltam:

 /: Dr. Gaál Róbert :/

 jegyző

**SÜRGŐSSÉGI INDÍTVÁNY**

**Szombathely Megyei Jogú Város Közgyűlése**

**2014. szeptember 11-i ülésére**

**Javaslat a**

**"A szombathelyi AGORA - Művelődési és Sportház területi multifunkcionális közösségi közművelődési központtá történő fejlesztése, átalakítása " című projekt megvalósításával kapcsolatos döntések meghozatalára**

Szombathely Megyei Jogú Város Önkormányzata a 2013. június 14-i támogatói döntés értelmében bruttó 685 millió forint vissza nem térítendő támogatásban részesült a Társadalmi Infrastruktúra Operatív Program keretében.

A fejlesztési program legfőbb célja a szombathelyi AGORA - Művelődési és Sportház komplex megújítása révén egy olyan területi multifunkcionális közösségi központ létrehozása, mely többfunkciós intézményként alkalmas a közösségi-közművelődési, oktatási-felnőttképzési, élmény és területi közművelődési tanácsadó-szolgáltató funkciókat integráló, e funkciók mentén megvalósuló, gazdag kulturális szolgáltatást kínáló működésre, ezáltal a helyi társadalom és a térség szocio-kulturális fejlesztésére. A projekt megvalósítása 2013. szeptember 1-én megkezdődött. A Támogatási Szerződésben rögzített befejezési határidő 2015. június 28.

Az elnyert támogatás mértékén túl jelentkező, de a projektben kötelezően megvalósítandó szakmai tartalmak fedezeteként a következő közgyűlési döntések születtek:

- 523/2012. (XII.13) Kgy.sz. határozat br. 73 000 000,-Ft

- 391/2013. (VII.24.) Kgy.sz. határozat br. 111 000 000,-Ft

- 4/2014. (I.30.) Kgy.sz. határozat br. 50 000 000,-Ft fedezet szükséges. ( mindösszesen bruttó 234 000 000,- Ft )

A beruházás támogatott összege bruttó 685 000 000,- Ft.

A beruházás támogatott és saját forrás hozzáadásából keletkezett teljes összege 919 000 000,- Ft.

Kedvezményezett a kivitelezés közbeszerzési eljárását elindította. Ajánlattételi határidőig a beérkezett ajánlatok műszaki-szakmai-, és közbeszerzési jogi értékelése megtörtént. Az értékelés alapján a legalacsonyabb ajánlati ár nettó 678.898.048,- Ft. A Támogatásból, valamint önkormányzati saját forrásból a korábbi közgyűlési döntések szerint a kivitelezésre irányuló közbeszerzési eljárásban rendelkezésre álló fedezet nettó
603. 881 194,- Ft.

A rendelkezésre álló fedezet mértékét a legalacsonyabb összegű érvényes ajánlat meghaladja nettó 75 016 854-,Ft azaz bruttó 95 271 405,- Ft összeggel.

Tekintettel a projekt 2015. június 28-i megvalósítási határidejére, valamint a kivitelezés időigényére újabb közbeszerzési eljárás lefolytatására nincs lehetőség. Annak érdekében, hogy a legkedvezőbb ajánlattevővel a közbeszerzési eljárás eredményeként a szerződést meg lehessen kötni, a Beruházási Programban megjelölt fedezet mértékének a fenti összeggel történő megemeléséről szükséges dönteni.

Tekintettel arra, hogy a kivitelezési munkák költségeinek a 2014. évben jelentkező részére a fedezet rendelkezésre áll, a többlet fedezet igény tényleges biztosításáról az Önkormányzat 2015. évi költségvetési rendeletében szükséges gondoskodni.

A pályázatban foglalt célok megvalósítása érdekében a 391/2013. (VII.24.) Kgy.sz. határozatában jóváhagyott AGORA-Művelődési és Sportház Beruházási Programját a szükséges fedezet biztosítása érdekében a jelenleg hatályban lévő Beruházási Program „V. A beruházás költségei” című fejezet módosítása szükséges az alábbiak szerint:

Saját forrás a megvalósításhoz:

 az elnyert támogatás mértékén túl jelentkező, de a projektben megvalósítandó szakmai tartalmak biztosítása érdekében :

- a korábbi közgyűlési döntések értelmében bruttó 234 000 000,- Ft,

- az építésre irányuló közbeszerzési eljárás fedezet biztosítására további
 bruttó 95 271 405,- Ft,

mindösszesen bruttó 329 271 405,- Ft saját erő szükséges a projekt megvalósításához.

A projekt teljes összköltsége ezzel bruttó 1 014 271 405,- Ft-ra módosul.

A fentiek alapján a pályázat sikeres megvalósítása érdekében az SZMSZ. 16 §-ára hivatkozva kérem a Tisztelt Közgyűlést, hogy sürgősségi indítványként napirendre tűzni, az előterjesztést megtárgyalni, és a határozati javaslatot elfogadni szíveskedjék.

Szombathely, 2014. szeptember „……”

 **/: Dr. Puskás Tivadar :/**

 **HATÁROZATI JAVASLAT**

**……./2014. (IX.11.) Kgy. sz. határozat**

 Szombathely Megyei Jogú Város Közgyűlése a „*Javaslat a "A szombathelyi AGORA - Művelődési és Sportház területi multifunkcionális közösségi közművelődési központtá történő fejlesztése, átalakítása " projekt megvalósításával kapcsolatos döntések meghozatalára”* című előterjesztést megtárgyalta, és az alábbi határozatot hozza:

1. A Közgyűlés elhatározza, hogy az AGORA-Művelődési és Sportház beruházásának megvalósításához szükséges, a rendelkezésre álló fedezet mértékén túl jelentkező fedezet igény, nettó 75 016 854,- Ft azaz bruttó 95 271 405,- Ft biztosításáról az Önkormányzat 2015. évi költségvetési rendeletében gondoskodik.
2. A Közgyűlés a Beruházási Program „V. A beruházás költségei” című fejezet módosítását az alábbi tartalommal jóváhagyja:

Saját forrás a megvalósításhoz:

az elnyert támogatás mértékén túl jelentkező, de a projektben megvalósítandó szakmai tartalmak biztosítása érdekében :

- a korábbi közgyűlési döntések értelmében bruttó 234 000 000,- Ft,

- az építésre irányuló közbeszerzési eljárás fedezet biztosítására további
 bruttó 95 271 405,- Ft,

mindösszesen bruttó 329 271 405,- Ft saját erő szükséges a projekt megvalósításához.

A projekt teljes összköltsége bruttó 1 014 271 405,- Ft.

**Felelősök:** Dr. Puskás Tivadar, polgármester

Lazáry Viktor, alpolgármester

Molnár Miklós, alpolgármester

 Dr. Gaál Róbert, jegyző

(A végrehajtás előkészítéséért:

Szakály Szabolcs, a Városfejlesztési Osztály vezetője

Stéger Gábor, a Közgazdasági és Adóosztály vezetője

Lakézi Gábor a Városüzemeltetési Osztály vezetője)

**Határidők:** 1. pont esetében: a 2015-ös költségvetési rendelet megalkotásakor

2.pont esetében: azonnal